[{"text_idx": "#000005", "text": "Saksa romantilise laululoomingu (Schubert, Schumann, Brahms, Wolf, Mahler, Strauss) traagilise elusaatusega kangelased on enamasti mehed, aga leidub ka erandeid. 1830. aastal kirjutas 20-aastane Robert Schumann tsu\u0308kli \"Naise elu ja armastus\", originaalpealkirjaga \"Frauenliebe und -leben\". Adelbert von Chamisso tekstidele kirjutatud \"Naise elu ja armastus\" joonistab u\u0308he naise elukaare la\u0308bi armastuse: armumine esimesest pilgust, o\u0303ige a\u0308ratundmine, miks just mina, kihlumine, abiellumiso\u0303hin, lapseootus, emao\u0303nn, mehe surm. Pool tundi kestev tsu\u0308kkel on justkui lu\u0308hina\u0308idend u\u0308he naise elust. Lisaks Schumanni tsu\u0308klile ko\u0303lavad plaadil Gustav Mahleri ja Johannes Brahmsi laulud, mida esitab tippsopran Rene\u0301e Fleming, kes on saavutanud ko\u0303ik tunnustused, millest u\u0308ks muusik vo\u0303iks iial unistada. \"Ma tahaksin teha seda ko\u0303ike veel paremini,\" u\u0308tleb ta ise. Kaasmuusikuteks on lauljanna uuel plaadil Christian Thielemann ja Hartmut Ho\u0308ll. Albumit tutvustab Nele-Eva Steinfeld."}]